Številka: 1004-62/2023-1

Datum: 22. 02. 2023

Na podlagi 25. člena Zakona o delovnih razmerjih (ZDR – 1) (Uradni list RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) in 33. člena Zakona o javnih uslužbencih (Uradni list RS, št. 63/07 – ZJU-UPB3 in 65/08, s spremembami in dopolnitvami) **Finančna uprava RS** objavlja prosto delovno mesto**:**

**na Generalnem finančnem uradu**

**POSLOVNI SEKRETAR V – II (šifra 1032)** v Uradu za splošne zadeve

Osnovni plačni razred delovnega mesta je 20. plačni razred, to je 969,57 EUR bruto. Od 1. 4. 2023 dalje pa bo osnovni plačni razred delovnega mesta 21. plačni razred, to je 1.008,36 EUR bruto.

***Pogoji za zasedbo delovnega mesta:***

* najmanj srednje tehniško in drugo strokovno izobraževanje/srednja strokovna izobrazba oziroma srednje splošno izobraževanje/ srednja splošna izobrazba,
* 4 mesece delovnih izkušenj.

***Kratek opis nalog:***

* koordiniranje poslovnih stikov,
* vodenje evidenc,
* sodelovanje pri internem usklajevanju organizacijskih enot,
* evidentiranje in urejanje dokumentarnega gradiva,
* opravljanje drugih nalog in dejanj, določenih z zakonom ali drugimi predpisi ter opravil, ki jih odredi nadrejeni.

Z izbranim kandidatom bo sklenjena pogodba o zaposlitvi za **nedoločen in polni delovni čas**.

**K prijavi morajo kandidati priložiti:**

* izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
* izjavo z opisom delovnih izkušenj, iz katere je razvidno izpolnjevanje pogoja glede zahtevanih delovnih izkušenj.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Prijavo pošljite **v 8 dneh** od objave na naslov, kjer se bo delo opravljalo. Za pisno obliko prijave se šteje tudi elektronska oblika, poslana na elektronski naslov, pri čemer veljavnost prijave ni pogojena z elektronskim podpisom.

Prijave se pošljejo na naslov: Finančna uprava RS, Generalni finančni urad, Šmartinska cesta 55, 1000 Ljubljana ali na gfu.fu@gov.si.

Kandidati bodo o izbiri pisno obveščeni najkasneje v roku 8 dni po opravljeni izbiri.

Za dodatne informacije o vsebini dela se lahko obrnete na ga. Natašo Marušič Kuhar, tel.: 01/478-2737.

Za dodatne informacije o formalni izvedbi postopka se lahko obrnete na ga. Špelo Povše, tel.: 01/478-2728.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Pripravila:

Špela Povše

podsekretar

 Peter Grum,

 generalni direktor

Poslati:

* objava na portal GOV.SI,
* objava na Zavodu RS za zaposlovanje.

Priloga:

- Vloga za zaposlitev